CELEX: 22006D0034
Language: el
Date: 2006-03-10 00:00:00
Title: Απόφαση της Μικτής Επιτροπής του ΕΟΧ αριθ. 34/2006, της  10ης Μαρτίου 2006 , για την τροποποίηση του παραρτήματος XIII (Μεταφορές) της συμφωνίας ΕΟΧ

1.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 147/51
            
         
      ΑΠΌΦΑΣΗ ΤΗΣ ΜΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 34/2006
   της 10ης Μαρτίου 2006
   για την τροποποίηση του παραρτήματος XIII (Μεταφορές) της συμφωνίας ΕΟΧ
   Η ΜΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XIII της συμφωνίας τροποποιήθηκε με την απόφαση αριθ. 11/2006 της Μικτής Επιτροπής του ΕΟΧ, της 27ης Ιανουαρίου 2006 (1).
            
         
               (2)
            
            
               Ο κανονισμός (ΕΚ) αριθ. 725/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη βελτίωση της ασφάλειας στα πλοία και στις λιμενικές εγκαταστάσεις (2) ενσωματώθηκε στη συμφωνία με την απόφαση αριθ. 14/2005 της Μικτής Επιτροπής του ΕΟΧ, της 8ης Φεβρουαρίου 2005 (3).
            
         
               (3)
            
            
               Ο κανονισμός (ΕΚ) αριθ. 884/2005 της Επιτροπής, της 10ης Ιουνίου 2005, για καθιέρωση διαδικασιών διεξαγωγής των επιθεωρήσεων της Επιτροπής στον τομέα της ασφάλειας της ναυσιπλοΐας (4) πρέπει να ενσωματωθεί στη συμφωνία,
            
         ΑΠΟΦΑΣΙΖΕΙ:
   Άρθρο 1
   Μετά το σημείο 56ιζ [Κανονισμός (ΕΚ) αριθ. 789/2004 του Ευρωπαϊκού Κοινοβουλίου και του Συμβουλίου] του παραρτήματος XIII της συμφωνίας, παρεμβάλλεται το ακόλουθο σημείο:
   
               «56ιη.
            
            
               
                  32005 R 0884: Κανονισμός (ΕΚ) αριθ. 884/2005 της Επιτροπής, της 10ης Ιουνίου 2005, για καθιέρωση διαδικασιών διεξαγωγής των επιθεωρήσεων της Επιτροπής στον τομέα της ασφάλειας της ναυσιπλοΐας (ΕΕ L 148 της 11.6.2005, σ. 25).
               Για τους σκοπούς της παρούσας συμφωνίας, οι διατάξεις του κανονισμού αναπροσαρμόζονται ως εξής:
               Στο άρθρο 5 παράγραφος 3 προστίθεται το ακόλουθο κείμενο:
               “Στις αντίστοιχες επιθεωρήσεις τους, η Επιτροπή δύναται να καλεί τους εθνικούς ελεγκτές που περιέχονται στον κατάλογο των χωρών ΕΖΕΣ και η Εποπτεύουσα Αρχή της ΕΖΕΣ δύναται να καλεί τους εθνικούς ελεγκτές που περιέχονται στον κατάλογο των κρατών μελών της ΕΚ.
               Στις αντίστοιχες επιθεωρήσεις τους, η Επιτροπή και η Εποπτεύουσα Αρχή της ΕΖΕΣ δύνανται να καλεί η μία την άλλη να συμμετέχουν ως παρατηρητές.”»
            
         Άρθρο 2
   Τα κείμενα του κανονισμού (ΕΚ) αριθ. 884/2005 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 11 Μαρτίου 2006, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (5).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 10 Μαρτίου 2006.
      
         
            Για τη Μικτή Επιτροπή του ΕΟΧ
         
         
            Ο Πρόεδρος
         
         R. WRIGHT
         
      
   
   
      (1)  ΕΕ L 92 της 30.3.2006, σ. 34.
   
      (2)  ΕΕ L 129 της 29.4.2004, σ. 6.
   
      (3)  ΕΕ L 161 της 23.6.2005, σ. 33.
   
      (4)  ΕΕ L 148 της 11.6.2005, σ. 25.
   
      (5)  Έχουν αναφερθεί συνταγματικές απαιτήσεις.